三和人才市場

三和人才市場係廣東深圳一間職業介紹所，喺龍華區東環一路。1992年成立，以前叫做三和職業介紹所。

三和大神 
喺三和人才市場隔籬，仲有一間「海新信人力資源市場」。喺呢兩間嘢周邊，聚集咗一班人稱「三和大神」嘅打工仔，絕大部分係外地人，冇深圳戶口。佢哋鍾意炒散，厭惡長期工，消費水平極低，流連網吧打機度日。好多人都面臨種種問題。有啲沉迷賭博。有啲俾人呃咗或自己賣咗身份證，俾人盜用身份。有啲借落貴利或網上貸款，無力償還。2018年5月，日本放送協會播出長110分鐘嘅紀錄片，介紹呢啲人，引起公眾關注。

日本放送協會紀錄片《三和　人材市場～中国・日給１５００円の若者たち～》

澎湃新聞：《三和大神的故事》
 三和大神網，一個記錄三和嘅網誌
 三和大神的日常

深圳市龍華區
職業介紹所
深圳公司